CELEX: 32016R1096
Language: mt
Date: 2016-07-06 00:00:00
Title: Regolament ta' Implimentazzjoni tal-Kummissjoni (UE) 2016/1096 tas-6 ta' Lulju 2016 li jemenda r-Regolament (KE) Nru 1251/2008 rigward ir-rekwiżiti għat-tqegħid fis-suq ta' kunsinni ta' ċerti speċijiet ta' ħut maħsuba għall-Istati Membri jew għal partijiet tagħhom li għandhom miżuri nazzjonali rigward l-alfavirus tas-salmonidi (SAV) approvati bid-Deċiżjoni 2010/221/UE (Test b'rilevanza għaż-ŻEE)

7.7.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/28
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1096
      tas-6 ta' Lulju 2016
      li jemenda r-Regolament (KE) Nru 1251/2008 rigward ir-rekwiżiti għat-tqegħid fis-suq ta' kunsinni ta' ċerti speċijiet ta' ħut maħsuba għall-Istati Membri jew għal partijiet tagħhom li għandhom miżuri nazzjonali rigward l-alfavirus tas-salmonidi (SAV) approvati bid-Deċiżjoni 2010/221/UE
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1), u b'mod partikolari l-Artikoli 43 u 61(3) tagħha,
      Billi:
      
                  (1)
               
               
                  Ir-Regolament tal-Kummissjoni (KE) Nru 1251/2008 (2) jistipula l-kundizzjonijiet u r-rekwiżiti dwar iċ-ċertifikazzjoni għat-tqegħid fis-suq u l-importazzjoni tal-annimali tal-akkwakultura fl-Istati Membri jew f'partijiet tagħhom li huma suġġetti għal miżuri nazzjonali approvati bid-Deċiżjoni tal-Kummissjoni 2010/221/UE (3).
               
            
                  (2)
               
               
                  Id-Deċiżjoni 2010/221/UE tippermetti lill-Istati Membri li huma elenkati fl-Anness I jew fl-Anness II li jimponu l-kundizzjonijiet fuq it-tqegħid fis-suq u fuq l-importazzjoni ta' speċijiet ta' ħut li huma suxxettibbli għall-alfavirus tas-salmonidi (SAV) f'żoni li huma meqjusa ħielsa minn dik il-marda jew li huma koperti minn programm ta' sorveljanza approvat. Il-konsenji tal-ispeċijiet ta' ħut li huma suxxettibbli għall-SAV maħsubin għat-trobbija, għal żoni ta' żamma, għal meded ta' ilma għas-sajd ripopolati artifiċjalment, għal faċilitajiet ornamentali miftuħa u għall-istokkjar mill-ġdid, għandhom joriġinaw minn żoni fejn l-istatus tas-saħħa huwa ekwivalenti, u għandhom ikollhom magħhom ċertifikat tas-saħħa tal-annimali li jiċċertifika l-konformità ma' dawn ir-rekwiżiti.
               
            
                  (3)
               
               
                  Biex ikun aċċertat li dawn ir-rekwiżiti jkunu rispettati, jixraq li fil-mudell taċ-ċertifikat tas-saħħa stabbilit fil-Parti A tal-Anness II tar-Regolament (KE) Nru 1251/2008 ikun hemm referenza għall-SAV.
               
            
                  (4)
               
               
                  Il-Parti C tal-Anness II tar-Regolament (KE) Nru 1251/2008 telenka l-ispeċijiet suxxettibbli għall-mard li dwaru ġew approvati l-miżuri nazzjonali skont id-Deċiżjoni 2010/221/UE. Il-Kodiċi tas-Saħħa tal-Annimali Akwatiċi (il-Kodiċi Akwatiku) u l-Manwal għat-Testijiet Dijanjostiċi tal-Annimali Akwatiċi (il-Manwal Akwatiku) adottati mill-Organizzazzjoni Dinjija għas-Saħħa tal-Annimali (OIE) preżentament jelenkaw is-Salamun tal-Atlantiku (Salmo salar), it-trota qawsalla (Oncorynchus mykiss) u t-trota kannella (Salmo trutta) bħala speċijiet li huma suxxettibbli għall-SAV. Għall-fini taċ-ċarezza legali dwar il-kamp ta' applikazzjoni tar-Regolament (KE) Nru 1251/2008, għandha tiddaħħal referenza għall-SAV u għall-ispeċijiet tal-ħut li huma suxxettibbli għal dan il-virus fil-Parti C tal-Anness II ta' dak ir-Regolament.
               
            
                  (5)
               
               
                  Għaldaqstant ir-Regolment (KE) Nru 1251/2008 għandu jiġi emendat skont dan.
               
            
                  (6)
               
               
                  Jixraq li l-Istati Membri u l-industrija jingħataw biżżejjed żmien biex jattwaw il-miżuri meħtieġa biex jikkonformaw mar-rekwiżiti stipulati f'dan ir-Regolament.
               
            
                  (7)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Il-Partijiet A u C tal-Anness II tar-Regolament (KE) Nru 1251/2008 qed jinbidlu bit-test stabbilit fl-Anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta' Ottubru 2016.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' Lulju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 328, 24.11.2006, p. 14.
      
         (2)  Ir-Regolament tal-Kummissjoni (KE) Nru 1251/2008 tat-12 ta' Diċembru 2008 li jimplimenta d-Direttiva tal-Kunsill 2006/88/KE fir-rigward tal-kundizzjonijiet u r-rekwiżiti taċ-ċertifikazzjoni għat-tqegħid fis-suq u l-importazzjoni fil-Komunità ta' annimali tal-akkwakultura u prodotti tagħhom u li jistabbilixxi lista ta' speċi li jgħaddu l-mard (ĠU L 337, 16.12.2008, p. 41).
      
         (3)  Id-Deċiżjoni tal-Kummissjoni 2010/221/UE tal-15 ta' April 2010 li tapprova miżuri nazzjonali biex jiġi limitat l-impatt ta' ċertu mard fl-annimali tal-akkwakultura u annimali akkwatiċi selvaġġi f'konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).
      
         ANNESS
         L-Anness II tar-Regolament (KE) Nru 1251/2008 huwa emendat kif ġej:
         
                     (1)
                  
                  
                     Il-Parti A tinbidel b'dan li ġej:
                     “PARTI A
                     
                        Mudell taċ-ċertifikat tas-saħħa tal-annimali għat-tqegħid fis-suq ta' annimali tal-akkwakultura għat-trobbija, għaż-żoni ta' żamma, għal meded ta' ilma għas-sajd ripopolati artifiċjalment, għal faċilitajiet ornamentali miftuħa u għall-istokkjar mill-ġdid
                     
                     
                        
                     Test ta 'immaġni
                     
                        L-UNJONI EWROPEA
                        Ċertifikat għall-kummerċ intern
                        Parti I: Dettalji tal-kunsinna ppreżentata
                        I.1. Speditur
                        Isem
                        Indirizz
                        Kodiċi postali
                        I.2. Nru ta’ referenza taċ-ċertifikat
                        I.2.a Numru ta’ referenza lokali
                        I.3. Awtorità kompetenti ċentrali
                        I.4. Awtorità kompetenti lokali
                        I.5. Destinatarju
                        Isem
                        Indirizz
                        Kodiċi postali
                        I.6.
                        I.7.
                        I.8. Pajjiż tal-oriġini
                        Kodiċi tal-ISO
                        I.9.
                        I.10. Pajjiż destinatarju
                        Kodiċi tal-ISO
                        I.11.
                        I.12. Post tal-oriġini
                        Azjenda approvata tal-akkwakultura
                        Oħrajn
                        Isem Numru tal-approvazzjoni
                        Indirizz
                        Kodiċi postali
                        I.13. Post tad-destinazzjoni
                        Azjenda approvata tal-akkwakultura
                        Oħrajn
                        Isem Numru tal-approvazzjoni
                        Indirizz
                        Kodiċi postali
                        I.14. Post tat-tagħbija
                        Kodiċi postali
                        I.15. Data u ħin tat-tluq
                        I.16. Mezz ta’ trasport
                        Ajruplan Bastiment Vagun tal-ferrovija
                        Vettura tat-triq Oħrajn
                        Identifikazzjoni
                        I.17. Trasportatur
                        Isem Numru tal-approvazzjoni
                        Indirizz
                        Kodiċi postali Stat Membru
                        I.18. Deskrizzjoni tal-prodott
                        I.19. Kodiċi tal-merkanzija (kodiċi HS)
                        I.20. Kwantità
                        I.21.
                        I.22. L-għadd ta’ pakketti
                        I.23. In-Numru tas-Siġill/tal-Kontenitur
                        I.24. It-tip tal-imballaġġ
                     
                     
                        
                     Test ta 'immaġni
                     
                        I.25. Il-prodotti ċċertifikati għal dan li ġej:
                        Tgħammir
                        Stokkjar mill-ġdid tal-priża
                        Żona ta’ żamma
                        Annimali tad-dar
                        Kwarantina
                        Oħrajn
                        I.26. Tranżitu minn pajjiż terz
                        Pajjiż terz Kodiċi tal-ISO
                        Punt tal-ħruġ Kodiċi
                        Punt tad-dħul Nru tal-BIP
                        I.27. Tranżitu minn Stati Membri
                        Stat Membru Kodiċi tal-ISO
                        Stat Membru Kodiċi tal-ISO
                        Stat Membru Kodiċi tal-ISO
                        I.28. Esportazzjoni
                        Pajjiż terz Kodiċi tal-ISO
                        Punt tal-ħruġ Kodiċi
                        I.29.
                        I.30.
                        I.31. Identifikazzjoni tal-prodotti
                        Speċi (Isem xjentifiku) Kwantità
                     
                     
                        
                     Test ta 'immaġni
                     
                        L-UNJONI EWROPEA
                        Tqegħid fis-suq ta’ annimali tal-akkwakultura għat-trobbija, għaż-żoni ta’ żamma, għall-meded ta’ ilma għas-sajd ripopolati artifiċjalment, għall-faċilitajiet ornamentali miftuħa u għall-istokkjar mill-ġdid
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        II.1 Rekwiżiti ġenerali
                        Jiena, l-ispettur uffiċjali hawn taħt iffirmat, b’dan niddikjara li l-annimali tal-akkwakultura msemmija fil-Parti I ta’ dan iċ-ċertifikat:
                        II.1.1 jew (1) [ġew spezzjonati fi żmien (1) (2) [72] (1) [24] siegħa mit-tagħbija, u ma wrew l-ebda sinjal kliniku ta’ mard]
                        inkella (1) [fil-każ tal-bajd u tal-molluski, ġejjin minn stabbiliment tal-akkwakultura jew minn żona tat-trobbija tal-molluski fejn, skont ir-rekords tal-istabbiliment tal-akkwakultura jew taż-żona tat-trobbija tal-molluski, ma hemm l-ebda indikazzjoni ta’ proble
                        inkella (1) (3) [fil-każ ta’ annimali akkwatiċi slavaġ, safejn nista’ naċċerta huma klinikament f’saħħithom];
                        II.1.2 mhuma soġġetti għal ebda projbizzjoni minħabba żieda mhux spjegata ta’ mortalità;
                        II.1.3 mhumiex maħsuba għall-qerda jew għat-tbiċċir biex jinqered il-mard;
                        II.1.4 jikkonformaw mar-rekwiżiti għat-tqegħid fis-suq stabbiliti fid-Direttiva 2006/88/KE;
                        II.1.5 (1) [fil-każ tal-molluski, kull parti tal-kunsinna ġiet spezzjonata individwalment b’mod viżiv, u ma nstabux molluski ta’ ebda speċi oħra minbarra dawk speċifikati fil-Parti I taċ-ċertifikat.]
                        II.2 (1) (4) (5) [Rekwiżiti għall-ispeċijiet li huma suxxettibbli għas-Settiċemija emorraġika virali (VHS), għan-Nekrożi ematopojetika infettiva (IHN), għall-Anemija infettiva tas-salamun (ISA), għall-Virus tal-erpete tal-koi (KHV), għall-Marteilia refringens, għall-Bonamia ostreae, u/jew għall-Marda tat-tikka bajda
                        Jiena, l-ispettur uffiċjali hawn taħt iffirmat, niddikjara li l-annimali tal-akkwakultura msemmija hawn fuq:
                        jew (1) (6) [joriġinaw minn Stat Membru, minn żona jew minn kompartiment iddikjarati ħielsa minn (1) [VHS] (1) [IHN] (1) [ISA] (1) [KHV] (1) [Marteilia refringens] (1) [Bonamia ostreae] (1) [Marda tat-tikka bajda] skont il-Kapitolu VII tad-Direttiva 2006/88/KE.]
                        inkella (1) (5) (6) [fil-każ ta’ annimali akkwatiċi slavaġ, ġew soġġetti għall-kwarantina skont id-Deċiżjoni 2008/946/KE.]]
                        II.3 (1) (7) [Ir-rekwiżiti għall-ispeċijiet vetturi (speċijiet li jgħaddu l-mard) tas-Settiċemija emorraġika virali (VHS), tan-Nekrożi ematopojetika infettiva (IHN), tal-Anemija infettiva tas-salamun (ISA), tal-Virus tal-erpete tal-koi (KHV), tal-Marteilia refringens, tal-Bonamia ostreae, u/jew tal-Marda tat-tikka bajda]
                        Jiena, l-ispettur uffiċjali hawn taħt iffirmat, niddikjara li l-annimali tal-akkwakultura msemmija hawn fuq li għandhom jitqiesu bħala vetturi possibbli ta’: (1) [VHS] (1) [IHN] (1) [ISA] (1) [KHV] (1) [tal-Marteilia refringens] (1) [tal-Bonamia ostreae] (1) [tal-Marda tat-tikka bajda] billi huma ta’ speċijiet elenkati fil-Kolonna 2 u jissodisfaw il-kundizzjonijiet stipulati fil-Kolonna 3 tat-tabella fl-Anness I tar-Regolament (KE) Nru 1251/2008:
                        jew (1) (6) [joriġinaw minn Stat Membru, minn żona jew minn kompartiment iddikjarati ħielsa minn (1) [VHS] (1) [IHN] (1) [ISA] (1) [KHV] (1) [Marteilia refringens] (1) [Bonamia ostreae] (1) [Marda tat-tikka bajda] skont il-Kapitolu VII tad-Direttiva 2006/88/KE.]
                        inkella (1) (6) (7) [ġew soġġetti għall-kwarantina skont id-Deċiżjoni 2008/946/KE.]]
                        II.4 Rekwiżiti għall-ġarr u għall-ittikkettar
                        Jiena, l-ispettur uffiċjali hawn taħt iffirmat, b’dan niċċertifika li:
                        II.4.1 l-annimali tal-akkwakultura msemmija hawn fuq,
                        (i) jinsabu f’kundizzjonijiet li ma jibdlux l-istat tas-saħħa tagħhom u dan jinkludi l-kwalità tal-ilma,
                        (ii) kif xieraq, jikkonformaw mal-kundizzjonijiet ġenerali għall-ġarr tal-annimali stabbiliti fl-Artikolu 3 tar-Regolament (KE) Nru 1/2005;
                        Parti II: Iċ-ċertifikazzjoni
                     
                     
                        
                     Test ta 'immaġni
                     
                        L-UNJONI EWROPEA
                        Tqegħid fis-suq ta’ annimali tal-akkwakultura għat-trobbija, għaż-żoni ta’ żamma, għall-meded ta’ ilma għas-sajd ripopolati artifiċjalment, għall-faċilitajiet ornamentali miftuħa u għall-istokkjar mill-ġdid
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        II.4.2 qabel it-tagħbija, ir-reċipjent tal-ġarr, jew il-bastiment mafqas, kien nadif u ddiżinfettat jew ma kienx intuża qabel; kif ukoll
                        II.4.3 il-kunsinna tista’ tiġi identifikata minn tikketta leġġibbli fuq in-naħa ta’ barra tar-reċipjent, jew meta tinġarr minn bastiment mafqas, fil-manifest tal-vapur, bit-tagħrif rilevanti msemmi fil-kaxxi I.8 sa I.13 tal-Parti I ta’ dan iċ-ċertifikat, u din id-dikjarazzjoni li ġejja:
                        jew (1) [“(1) [Ħut] (1) [Molluski] (1) [Krustaċji] (1) [Salvaġġ/Slavaġ] maħsub(a) għat-trobbija fl-Unjoni Ewropea”],
                        inkella (1) [“(1) [Molluski] (1) [Slavaġ] maħsuba għal żona ta’ żamma fl-Unjoni Ewropea”],
                        inkella (1) [“(1) [Ħut] (1) [Molluski] (1) [Krustaċji] (1) [Salvaġġ/slavaġ] maħsub(a) għal meded ta’ ilma għas-sajd ripopolati artifiċjalment fl-Unjoni Ewropea”],
                        inkella (1) [“(1) [Ħut ornamentali] (1) [Molluski ornamentali] (1) [Krustaċji ornamentali] (1) [Salvaġġ/slavaġ] maħsub(a) għal faċilitajiet ornamentali miftuħa fl-Unjoni Ewropea”],
                        inkella (1) [“(1) [Ħut] (1) [Molluski] (1) [Krustaċji] maħsuba għal stokkjar mill-ġdid fl-Unjoni Ewropea”],
                        inkella (1) [“(1) [Ħut] (1) [Molluski] (1) [Krustaċji] (1) [Salvaġġ/Slavaġ] maħsub(a) għall-kwarantina fl-Unjoni Ewropea”],
                        II.5 (1) (8) [Ċertifikat għall-kunsinni li joriġinaw minn żona soġġetta għall-miżuri ta’ kontroll tal-mard kif previst fit-Taqsimiet 3 sa 6 tal-Kapitolu V tad-Direttiva 2006/88/KE
                        Jiena, l-ispettur uffiċjali hawn taħt iffirmat, b’dan niċċertifika li:
                        II.5.1 l-annimali msemmija hawn fuq joriġinaw minn żona soġġetta għal miżuri ta’ kontroll tal-mard fir-rigward ta’ (1) [in-Nekrosi ematopojetika epiżotika (EHN)] (1) [is-Settiċemija emorraġika virali (VHS)] (1) [in-Nekrożi ematopojetika infettiva (IHN)] (1) [l-Anemija infettiva tas-salamun (ISA)] (1) [il-Virus tal-erpete tal-koi (KHV)] (1) [Bonamia exitiosa] (1) [Perkinsus marinus] (1) [Mikrocytos mackini] (1) [il-Marteilia refringens)] (1) [il-Bonamia ostreae] (1) [is-Sindromu Taura] (1) [Il-Marda Yellowhead] (1) [Il-Marda tat-tikka bajda] (1) (9) [il-mard li qed jitfaċċa li ġej: ];
                        II.5.2 l-annimali msemmija hawn fuq jistgħu jitqiegħdu fis-suq skont il-miżuri ta’ kontroll stabbiliti; kif ukoll
                        II.5.3 il-kunsinna tista’ tiġi identifikata minn tikketta leġġibbli fuq in-naħa ta’ barra tar-reċipjent, jew meta tinġarr minn bastiment mafqas, fil-manifest tal-vapur, bit-tagħrif rilevanti msemmi fil-kaxxi I.8 sa I.13 tal-Parti I ta’ dan iċ-ċertifikat, u din id-dikjarazzjoni li ġejja:
                        “(1) [Ħut] (1) [Molluski] (1) [Krustaċji] (1) [Salvaġġ/slavaġ] li joriġina(w) minn żona soġġetta għall-miżuri ta’ kontroll tal-mard”.]
                        II.6 (1) (10) [Ir-rekwiżiti għall-ispeċijiet suxxettibbli għall-Viremija tar-rebbiegħa tal-karpjuni (SVC), għall-Marda batterika tal-fwied (BKD), għall-Virus Infettiv tan-Nekrożi Pankreatika (IPN), għall-Infezzjoni bil-gyrodactylus salaris (GS) u għall-Infezzjoni bl-alfavirus tas-salmonidi (SAV)
                        Jiena, l-ispettur uffiċjali hawn taħt iffirmat, niddikjara li l-annimali tal-akkwakultura msemmija hawn fuq,
                        jew (1) [joriġinaw minn Stat Membru jew minn parti ta’ Stat Membru:
                        (a) fejn (1) [SVC] (1) [GS] (1) [BKD] (1) [IPN] huma notifikabbli lill-awtorità kompetenti u r-rapporti ta’ suspetti ta’ infezzjoni bil-mard rilevanti għandhom jiġu investigati minnufih mill-awtorità kompetenti,
                        (b) fejn l-annimali kollha tal-akkwakultura ta’ speċijiet suxxettibbli għall-mard rilevanti introdott f’dan l-Istat Membru jew f’parti minnu jikkonformaw mar-rekwiżiti stipulati fit-taqsima II.6 ta’ dan iċ-ċertifikat,
                        (c) fejn l-ispeċijiet suxxettibbli għall-mard rilevanti mhumiex imlaqqma kontra l-mard rilevanti; u
                     
                     
                        
                     Test ta 'immaġni
                     
                        L-UNJONI EWROPEA
                        Tqegħid fis-suq ta’ annimali tal-akkwakultura għat-trobbija, għaż-żoni ta’ żamma, għall-meded ta’ ilma għas-sajd ripopolati artifiċjalment, għall-faċilitajiet ornamentali miftuħa u għall-istokkjar mill-ġdid
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        (d) jew (1) [li, fil-każ ta’ (1) [IPN] (1) [BKD], jikkonformaw mar-rekwiżiti għall-ħelsien mill-mard ekwivalenti għal dawk imniżżla fil-Kapitolu VII tad-Direttiva 2006/88/KE.]
                        u/jew (1) [li, fil-każ ta’ (1) [SVC] (1) [GS] (1) [SAV], jikkonformaw mar-rekwiżiti għall-ħelsien mill-mard ekwivalenti għal dawk imniżżla fl-Istandard rilevanti tal-OIE.]
                        u/jew (1) [li, fil-każ ta’ (1) [SVC] (1) [IPN] (1) [BKD] (1) [SAV], jinsabu fi stabbiliment tal-akkwakultura individwali wieħed li qed jiġi ssorveljat mill-awtorità kompetenti:
                        (i) ikun ġie żvojtat, imnaddaf u ddiżinfettat, u mserraħ għal mill-inqas sitt (6) ġimgħat,
                        (ii) ġie stokkjat mill-ġdid b’annimali minn żoni ċċertifikati ħielsa mill-mard rilevanti mill-awtorità kompetenti.]]
                        u/jew (1) [fil-każ ta’ annimali akwatiċi slavaġ suxxettibbli għal (1) [SVC] (1) [IPN] (1) [BKD] (1) [SAV], ġew suġġetti għall-kwarantina f’kundizzjonijiet mill-inqas ekwivalenti għal dawk stipulati fid-Deċiżjoni 2008/946/KE.]
                        u/jew (1) [fil-każ ta’ kunsinni li għalihom japplikaw ir-rekwiżiti dwar il-GS, immedjatament qabel ma tqiegħdu fis-suq dawn inżammu fl-ilma b’salinità ta’ mill-inqas 25 parti għal kull elf għal perjodu kontinwu ta’ mill-inqas 14-il jum u l-ebda annimal akkwatiku ħaj tal-ispeċijiet suxxettibbli għall-GS ma ġew introdotti tul dak il-perjodu.]
                        u/jew (1) [fil-każ ta’ bajd tal-ħut li għalihom japplikaw ir-rekwiżiti dwar il-GS, ġew diżinfettati b’metodu ppruvat li huwa effettiv kontra l-GS.]]
                        II.7 (1) (11) [Rekwiżiti għal speċijiet li huma suxxettibbli għall-OsHV-1 μνar
                        Jiena, l-ispettur uffiċjali hawn taħt iffirmat, niddikjara li l-annimali tal-akkwakultura msemmija hawn fuq,
                        jew (1) [joriġinaw minn Stat Membru jew kompartiment:
                        (a) fejn l-OsHV-1 μνar hija notifikabbli lill-awtorità kompetenti, u r-rapporti dwar suspetti ta’ infezzjoni bil-marda rilevanti jridu jiġu mistħarrġa minnufih mill-awtorità kompetenti,
                        (b) fejn l-annimali kollha tal-akkwakultura ta’ speċijiet suxxettibbli għall-OsHV-1 μνar introdotti f’dan l-Istat Membru jew f’dan il-kompartiment jikkonformaw mar-rekwiżiti stipulati fi II.7 ta’ dan iċ-ċertifikat,
                        (c) jew (1) [li jikkonformaw mar-rekwiżiti għall-ħelsien mill-mard ekwivalenti għal dawk stipulati fil-Kapitolu VII tad-Direttiva 2006/88/KE.]
                        u/jew (1) [fil-każ ta’ kunsinni maħsubin biex jintbagħtu fi Stat Membru jew f’kompartiment li hu kopert minn programm approvat bid-Deċiżjoni 2010/221/UE, li wkoll għandu programm ta’ sorveljanza approvat bid-Deċiżjoni 2010/221/UE,]]
                        u/jew (1) [ġew soġġetti għall-kwarantina taħt kundizzjonijiet għall-inqas ekwivalenti għal dawk stipulati fid-Deċiżjoni 2008/946/KE.]]
                        Noti
                        Parti I:
                        — Kaxxa I.12: Fejn rilevanti, uża n-numru tal-awtorizzazzjoni tal-istabbiliment jew taż-żona tat-trobbija tal-molluski kkonċernat(a). Uża “oħrajn” fil-każ ta’ annimali akwatiċi slavaġ.
                        — Kaxxa I.13: Fejn rilevanti, uża n-numru tal-awtorizzazzjoni tal-istabbiliment jew taż-żona tat-trobbija tal-molluski kkonċernat(a). Uża “oħrajn” jekk l-annimali huma maħsuba għal stokkjar mill-ġdid.
                        — Kaxxa I.19: Uża l-kodiċijiet HS rilevanti: 0301, 0306, 0307, 030110 jew 030270.
                        — Kaxxa I.20 u Kaxxa I. 31: Fir-rigward tal-kwantità, agħti l-għadd totali.
                        — Kaxxa I.25: Uża l-għażla “Tnissil” jekk l-annimali huma maħsuba għat-trobbija, “Żona ta’ żamma” jekk maħsuba għal żona ta’ żamma, “Annimali tad-dar” jekk huma maħsuba għal faċilitajiet ornamentali miftuħa, “Stokkjar mill-ġdid tal-priża” jekk huma maħsuba għall-istokkjar mill-ġdid, “Kwarantina” jekk l-annimali tal-akkwakultura huma maħsuba għal faċilità ta’ kwarantina, u “Oħrajn” jekk huma maħsuba għal meded ta’ ilma fejn isir is-sajd b’ripopolazzjoni artifiċjali.
                     
                     
                        
                     Test ta 'immaġni
                     
                        L-UNJONI EWROPEA
                        Tqegħid fis-suq ta’ annimali tal-akkwakultura għat-trobbija, għaż-żoni ta’ żamma, għall-meded ta’ ilma għas-sajd ripopolati artifiċjalment, għall-faċilitajiet ornamentali miftuħa u għall-istokkjar mill-ġdid
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        Parti II:
                        (1) Żomm skont ir-rilevanza.
                        (2) L-għażla ta’ 24 siegħa tapplika biss għal kunsinni ta’ annimali tal-akkwakultura li skont l-Artikolu 8 tar-Regolament (KE) Nru 1251/2008 jridu jkunu akkumpanjati b’ċertifikat u li b’konformità mar-rekwiżiti għat-tqegħid fis-suq tad-Direttiva 2006/88/KE għandhom il-permess mill-awtorità kompetenti li jitilqu minn żona suġġetta għad-dispożizzjonijiet dwar il-kontroll previsti fit-Taqsimiet 3 sa 6 tal-Kapitolu V tad-Direttiva 2006/88/KE, jew minn Stat Membru, minn żona jew minn kompartiment bi programm ta’ eradikazzjoni approvat skont l-Artikolu 44(2) ta’ dik id-Direttiva. Fil-każijiet l-oħra kollha tapplika l-għażla ta’ 72 siegħa.
                        (3) Japplika biss għal kunsinni ta’ annimali tal-akkwakultura slavaġ maqbuda u ttrasportati minnufih lejn stabbiliment jew żona tat-trobbija tal-molluski mingħajr ħżin temporanju.
                        (4) Il-Parti II.2 ta’ dan iċ-ċertifikat tapplika għal speċijiet li huma suxxettibbli għal waħda jew aktar minn waħda mill-mardiet imsemmija fit-titlu. L-ispeċijiet suxxettibbli huma elenkati fil-Parti II tal-Anness IV tad-Direttiva 2006/88/KE.
                        (5) Kunsinni ta’ annimali akkwatiċi slavaġ jistgħu jitqiegħdu fis-suq minkejja r-rekwiżiti tal-Parti II.2 ta’ dan iċ-ċertifikat jekk ikunu maħsuba għal faċilità ta’ kwarantina li tikkonforma mar-rekwiżiti stupulati fid-Deċiżjoni 2008/946/KE.
                        (6) Biex ikunu awtorizzati li jidħlu fi Stat Membru, f’żona jew f’kompartiment iddikjarati ħielsa mill-mard VHS, IHN, ISA, KHV, Marteilia refringens, Bonamia ostreae, jew il-Marda tat-tikka bajda, jew li jkollhom programm ta’ sorveljanza jew ta’ qerda stabbilit skont l-Artikolu 44(1) jew (2) tad-Direttiva 2006/88/KE, għandha tinżamm waħda minn dawn id-dikjarazzjonijiet jekk il-kunsinna tinkludi speċijiet suxxettibbli jew vetturi tal-mard(a) li għalih(a) japplika(aw) il-ħelsien mill-mard jew programm(i). Id-dejta dwar l-istatus tal-mard ta’ kull stabbiliment u żona tat-trobbija tal-molluski fl-Unjoni huma aċċessibbli fuq http://ec.europa.eu/food/animal/liveanimals/aquaculture/index_en.htm
                        (7) Il-Parti II.3 ta’dan iċ-ċertifikat tapplika għal speċijiet li huma vetturi ta’ xi waħda jew iżjed mill-mard imsemmi fit-titolu. L-ispeċijiet li huma vetturi possibbli u l-kundizzjonijiet li fihom kunsinni ta’ dawn l-ispeċijiet għandhom jitqiesu bħala vetturi, huma elenkati fl-Anness I tar-Regolament (KE) Nru 1251/2008. Il-kunsinni ta’ speċijiet li huma vetturi possibbli jistgħu jitqiegħdu fis-suq irrispettivament mir-rekwiżiti tal-Parti II.3 jekk il-kundizzjonijiet stipulati fil-Kolonna 4 tat-tabella fl-Anness I tar-Regolament (KE) Nru 1251/2008 ma jiġux sodisfatti jew jekk l-annimali jkunu maħsuba għal faċilità ta’ kwarantina li tikkonforma mar-rekwiżiti stipulati fid-Deċiżjoni 2008/946/KE.
                        (8) Il-Parti II.5 ta’ dan iċ-ċertifikat tapplika għall-kunsinni ta’ annimali tal-akkwakultura li skont l-Artikolu 8 tar-Regolament (KE) Nru 1251/2008 irid ikollhom magħhom ċertifikat, u li b’konformità mar-rekwiżiti għat-tqegħid fis-suq tad-Direttiva 2006/88/KE għandhom permess mill-awtorità kompetenti li jitilqu minn żona suġġetta għad-dispożizzonijiet dwar il-kontroll previsti fit-Taqsimiet 3 sa 6 tal-Kapitolu V tad-Direttiva 2006/88/KE jew minn Stat Membru, minn żona jew minn kompartiment bi programm ta’ eradikazzjoni approvat skont l-Artikolu 44(2) ta’ dik id-Direttiva.
                        (9) Japplika meta jittieħdu miżuri skont l-Artikolu 41 tad-Direttiva 2006/88/KE.
                        (10) Il-Parti II.6 ta’ dan iċ-ċertifikat tapplika biss għall-kunsinni maħsuba għal Stat Membru jew parti minn Stat Membru, li huma meqjusa bħala ħielsa mill-mard jew li għandhom programm approvat skont id-Deċiżjoni 2010/221/UE rigward l-SVC, il-BKD, l-IPN il-GS jew l-SAV, u l-kunsinna fiha speċijiet elenkati fil-Parti C tal-Anness II bħala suxxettibbli għall-mard li għalih japplikaw jew l-istatus ta’ ħielsa mill-mard jew il-programm/i.
                        Il-Parti II.6 għandha tapplika għal kunsinni ta’ ħut ta’ kwalunkwe speċi li ġejjin minn ilmijiet fejn hemm preżenti speċijiet elenkati fil-Parti C tal-Anness II bħala speċijiet suxxettibbli għall-infezzjoni bil-GS, meta dawk il-kunsinni jkunu maħsuba għal Stat Membru mniżżel fl-Anness I tad-Deċiżjoni 2010/221/UE bħala ħieles mill-GS, jew għal parti minn dan l-Istat Membru.
                        Kunsinni ta’ annimali akkwatiċi slavaġ li japplikaw għalihom ir-rekwiżiti marbutin mal-SVC, is-SAV, l-IPN u/jew il-BKD, jistgħu jitqiegħdu fis-suq irrispettivament mir-rekwiżiti fil-Parti II.6 ta’ dan iċ-ċertifikat jekk ikunu maħsuba għal faċilità ta’ kwarantina li tikkonforma mar-rekwiżiti stabbiliti fid-Deċiżjoni 2008/946/KE.
                     
                     Test ta 'immaġni
                     
                        L-UNJONI EWROPEA
                        Tqegħid fis-suq ta’ annimali tal-akkwakultura għat-trobbija, għaż-żoni ta’ żamma, għall-meded ta’ ilma għas-sajd ripopolati artifiċjalment, għall-faċilitajiet ornamentali miftuħa u għall-istokkjar mill-ġdid
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        (11) Il-Parti II.7 ta’ dan iċ-ċertifikat tapplika biss għall-kunsinni ddestinati għal Stat Membru jew għal kompartiment li hu meqjus li hu ħieles mill-mard, jew li għalih hemm programm approvat bid-Deċiżjoni 2010/221/UE rigward l-OsHV-1 μνar, u l-kunsinna jkun fiha speċijiet elenkati bħala speċijiet suxxettibbli għall-OsHV-1 μνar fil-Parti C tal-Anness II tar-Regolament (KE) Nru 1251/2008.
                        Ir-rekwiżiti stabbiliti fil-parti II.7 ma għandhomx japplikaw għall-kunsinni li huma ddestinati għal faċilità ta’ kwarantina li mill-inqas tissodisfa r-rekwiżiti ekwivalenti għal dawk stipulati fid-Deċiżjoni 2008/946/KE.
                        Veterinarju uffiċjali jew spettur uffiċjali
                        Isem (b’ittri kapitali): Il-kwalifika u t-titlu:
                        Unità veterinarja lokali: Numru tal-unità veterinarja lokali:
                        Data: Firma:
                        Timbru:
                     ”
               
                     (2)
                  
                  
                     Il-parti C tinbidel b'dan li ġej:
                     “PARTI C
                     
                        Lista ta' speċijiet suxxettibbli għall-mard li għalih il-miżuri nazzjonali huma approvati skont id-Deċiżjoni 2010/221/UE
                     
                     
                                 Marda
                              
                              
                                 Speċijiet suxxettibbli
                              
                           
                                 Il-Viremija tar-Rebbiegħa tal-Karpjun (SVC)
                              
                              
                                 Il-karpjun ta' rasu kbira (Aristichthys nobilis), il-ħuta l-ħamra (Carassius auratus), il-karassju (Carassius carassius), il-karpjun erbivoru (Ctenopharyngodon idellus), il-karpjun komuni u l-karpjun koi (Cyprinus carpio), il-karpjun fiddieni (Hypophthalmichthys molitrix), ix-sheatfish (Silurus glanis) it-tinka (Tinca tinca) u l-Orf (Leuciscus idus)
                              
                           
                                 Il-mard batteriku tal-kliewi (BKD)
                              
                              
                                 Familja: Salmonidae
                                 
                              
                           
                                 Il-vajrus infettiv tan-nekrożi pankreatika (IPN)
                              
                              
                                 It-trota tal-Paċifiku (Oncorhynchus mykiss), it-trota tax-xmajjar (Salvelinus fontinalis), it-trota kannella (Salmo trutta), is-Salamun tal-Atlantiku (Salmo salar), u s-Salamun tal-Paċifiku (Oncorhynchus spp.), u l-whitefish (Coregonus lavaretus)
                              
                           
                                 L-infezzjoni bl-alfavirus tas-salmonidi (SAV)
                              
                              
                                 Is-salamun tal-Atlantiku (Salmo salar) it-trota tal-Paċifiku (Oncorhynchus mykiss), it-trota kannella (Salmo trutta).
                              
                           
                                 Infezzjoni bil-Gyrodactylus salaris
                              
                              
                                 Is-salamun tal-Atlantiku (Salmo salar), it-trota tal-Paċifiku (Oncorhynchus mykiss), it-trota tal-Artiku (Salvelinus alpinus), it-trota tax-xmajjar tal-Amerika ta' Fuq (Salvelinus fontinalis), il-grayling (Thymallus thymallus), it-trota tal-għadajjar tal-Amerika ta' Fuq (Salvelinus namaycush) u t-trota kannella (Salmo trutta).
                              
                           
                                 L-ostreid herpesvirus 1 μνar (OsHV-1 μνar)
                              
                              
                                 Gajdra tal-Paċifiku (Crassostrea gigas)”